CELEX: 62008TN0330
Language: lt
Date: 2008-08-12 00:00:00
Title: Byla T-330/08 2008 m. rugpjūčio 12 d. pareikštas ieškinys byloje Ligny Pesca di Guaiana Francesco ir kt. prieš Komisiją

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/38
            
         2008 m. rugpjūčio 12 d. pareikštas ieškinys byloje Ligny Pesca di Guaiana Francesco ir kt. prieš Komisiją
   
   (Byla T-330/08)
   (2008/C 272/78)
   Proceso kalba: italų
   Šalys
   
      Ieškovės: Ligny Pesca di Guaiana Francesco e C. Snc (Trapanis, Italija), Macaluso Gaetano (Palermas, Italija), Gallo (Salernas, Italija), Severino Pesca (Salernas, Italija), Gallo Pesca (Salernas, Italija), Fulvia di Pappalardo Luigi Matteo (Cetara, Italija), Federazione Nazionale delle Imprese di Pesca (Roma, Italija) atstovaujamos advokatų A. Clarizia ir P. Ziotti
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Patenkinti ieškinio įžanginėje dalyje suformuluotus reikalavimus ir, todėl, panaikinti reglamentą, draudžiantį nuo 2008 m. birželio 16 d. gaubiamaisiais tinklais žvejojantiems laivams, plaukiojantiems su Italijos vėliava, žvejoti paprastuosius tunus Atlanto vandenyne ryčiau 45° vakarų ilgumos ir Viduržemio jūroje (reglamento 1 straipsnis) ir įpareigojantį nuo 2008 m. birželio 16 d. Bendrijos ūkinės veiklos vykdytojus neleisti Bendrijos vandenyse ar uostuose iškrauti į krantą, perkelti į varžas tukinimo ar auginimo tikslais arba perkrauti gaubiamaisiais tinklais žvejojančių laivų Atlanto vandenyne ryčiau 45° vakarų ilgumos ir Viduržemio jūroje sužvejotų paprastųjų tunų (reglamento 3 straipsnio 1 dalis).
            
         
               —
            
            
               Priteisti iš Europos Bendrijų Komisijos bylinėjimosi išlaidas pagal Pirmosios instancijos teismo procedūros reglamento 87 straipsnį, įskaitant ieškovių patirtas bylinėjimosi išlaidas.
            
         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra panašūs į nurodytus byloje T-305/08, Italija prieš Komisiją ir byloje T-313/08, Veromar di Tudisco Alfio & Salvadore S.n.c. prieš Komisiją. Ieškovė ypač nurodo, kad 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (OL L 358, p. 59) 7 straipsnis yra netinkamas pagrindas jame nurodytoms priemonėms priimti, ir kad reikėjo remtis nuostatomis, įtvirtintomis to paties reglamento 26 straipsnio 2 ir 3 dalyse.